Lav et referat af nedenstående tekst:

Tekst:
To nordjyske skoler har før sommerferien modtaget såkaldte 'bekymringsbreve' fra Styrelsen for Undervisning og Kvalitet, der hører under Undervisningsministeriet. I alt 66 skoler i 37 forskellige kommuner på landsplan har fået den nye type brev, som indikerer, at skolen har en bekymrende kvalitet. Det skriver DR , som har fået aktindsigt i brevene. Bekymringen i brevene kan blandt andet vedrøre karaktergennemsnit, resultater i nationale test eller fraværsprocenter. Men stemplingen af skolerne møder i dag kritik. Der er nemlig tale om resultater for skoleåret 2021/22 - altså to år gamle - der ligger til grund for "bekymringen." De ramte skoler i Nordjylland er Vesterkærets Skole i Aalborg og Bedsted Skole i Thisted Kommune. "Old news" Bedsted Skole er havnet på listen, fordi deres sjetteklasse i 2021/22 scorede lavt i de nationale læsetest. Det nye stempel med "bekymrende kvalitet" er dog ikke noget, der vækker bekymring på skolen. - Der gik 10 elever på den årgang, så det er et meget spinkelt grundlag at bygge bekymringen på, siger skoleleder Jack Soleng. Han forklarer, at resultaterne kan være meget svingende fra år til år afhængigt af, hvor mange elever der er på årgangen, og hvor stor andelen af ordblinde er. Thisted Kommune har ifølge skolelederen stort fokus på læsestrategi, så han ser ingen grund til bekymring. - Det er jo kendt viden for os, at det år stak ud, og vi har en opadgående kurve. At man sender et brev ud på baggrund af ét års resultater, bliver for primitivt og unuanceret, siger Jack Soleng. På Vesterkærets Skole er der heller ikke stor forståelse for metoden. De er havnet på listen, på grund af en bekymrende andel af elever med over 10 procent fravær i 2021/22. - Det er jo egentlig old news, og skolerne lå generelt højt det år, for det var under corona, siger skoleleder på Vesterkærets Skole, Kasper Cramer Engebjerg. Faktisk er han slet ikke klar over, hvordan de er havnet på listen. Tallene for året afviger nemlig markant fra alle de andre skoleår, så skolelederen mistænker, at der er tale om en datafejl. - Det er supertræls at være på sådan en liste, for vi forsøger jo at lave en god skole, siger han og uddyber: - Jeg har egentlig ikke noget problem med, at man ser på, om vi leverer en ordentlig kvalitet i fravær, karakterer og alt mulig andet. Det jeg ikke har det fint med, det er den her udskamning, og så skal man skal gøre det på et ordentligt grundlag. Vesterkærets Skole må nu forsøge at finde ud af, hvor tallene kommer fra. Undervisningsminister Mattias Tesfaye har ikke ønsket at forholde sig til kritikken.

Referat:
Nordjysk skole mener ikke, der er brugt validt data til at placere dem på listen.